钦定古今图书集成/明伦汇编/氏族典/第490卷 > 《廖用贤尚友录》 > 向敏中
## 钦定古今图书集成/明伦汇编/氏族典/第490卷 > 《廖用贤尚友录》 > 向敏中

按《宋史向敏中传》：“敏中，字常之，开封人。父瑀，仕汉符
离令。敏中，太平兴国五年进士，解褐将作监丞，出知
广州。未几，拜右谏议大夫，同知枢密院事。真宗即位，
进户部侍郎。咸平初，拜参知政事。四年同平章事，出
知永兴军。景德五年，复拜同平章事，进右仆射，卒。子
传正，国子博士。传式，龙图阁直学士。传亮，驾部员外”
郎。传师，中丞。传范，密州观察使。传亮子经，定国军留
后。